***Приложение № 17***

 (Проект)

**ДОГОВОР**

**№ ...../.............2016 г.**

Днес, .............................2016 г., в гр. Панагюрище, между:

1. **„ЕКО МЕДЕТ“ ЕООД,** ЕИК 112067709, със седалище и адрес на управление: гр. Панагюрище, ул. „Георги Бенковски” № 7, ет. 2, представлявано от д**-**р Ясен Христов, Управител,наричано по-нататък за краткост ВЪЗЛОЖИТЕЛ, от една страна, и

**2.** **.....................................................................**, ЕИК/БУЛСТАТ/ЕГН/друга регистрация за чуждестранно лице: .........................................................., със седалище и адрес на управление: ..................................................................................................., адрес за кореспонденция: ..................................................................................................., представлявано от ........................................ в качеството на ........................ (*посочва се качеството на лицето, подписващо договора*), наричано по-нататък за краткост ИЗПЪЛНИТЕЛ, от друга страна,

заедно наричани „страни/те”,

на основание чл. 194, ал. 1 от Закона за обществените поръчки (ЗОП) и в изпълнение на Решение № ......./……….2016 г. на управителя на „ЕКО МЕДЕТ“ ЕООД за определяне на изпълнител на обществена поръчка за услуга с предмет: „Изготвяне на инвестиционен проект: „Рехабилитация на корекцията на река Медетска в участъка на котлована на рудник „Медет”,

се сключи настоящият договор за следното:

**І. ПРЕДМЕТ НА ДОГОВОРА**

**Чл. 1. (1)** ВЪЗЛОЖИТЕЛЯТ възлага, а ИЗПЪЛНИТЕЛЯТ приема срещу възнаграждение да предостави услуги, като изготви **инвестиционен проект за обект „Рехабилитация на корекцията на река Медетска в участъка на рудник „Медет“** („Инвестиционен проект“), при условията на този договор, Техническите спецификации за изпълнение на обществената поръчка и техническото и ценовото предложения на ИЗПЪЛНТЕЛЯ - неразделна част от договора.

 **(2)** ИЗПЪЛНИТЕЛЯТ се задължава да изготви Инвестиционния проект във фаза „работен проект” в съответствие с разпоредбите на Закона за устройството на територията, Наредба № 4 от 21.05.2001 г. за обхвата и съдържанието на инвестиционните проекти, както и на всички други действащи нормативни актове, касаещи изпълнението на настоящия договор.

**(3)** Всички проучвателни, проектни и други документи, заедно със съдържащата се в тях информация, създадени в изпълнение на настоящия договор, са собственост на ВЪЗЛОЖИТЕЛЯ и по отношение на тях същият има правата по чл. 42 от Закона за авторското право и сродните му права.

**ІІ. ЦЕНА И НАЧИН НА ПЛАЩАНЕ**

**Чл. 2.** **(1)** За качественото и пълно изпълнение на предмета на договора ВЪЗЛОЖИТЕЛЯТ заплаща на ИЗПЪЛНИТЕЛЯ цена в общ размер на .………… лв. *(посочва се с цифри и словом*)без ДДС, съответно ................. лв. *(посочва се с цифри и словом*) с ДДС съгласноценовото предложение на ИЗПЪЛНИТЕЛЯ.

**(2)** В цената по ал. 1 са включени всички разходи на ИЗПЪЛНИТЕЛЯ за изпълнение на предмета на настоящия договор, включително и печалба. ВЪЗЛОЖИТЕЛЯТ не дължи заплащането на каквито и да е други разноски, направени от ИЗПЪЛНИТЕЛЯ, включително, но не само разходи за възнаграждения и осигуровки, за командировки, за материали, транспортни разноски, непредвидени разходи и други.

**(3)** Цената, посочена в ценовото предложение на ИЗПЪЛНИТЕЛЯ и ал. 1, е крайна за времето на изпълнение на договора и не подлежи на промяна, освен по изключение в предвидените в ЗОП случаи, след одобрение от Министерството на икономиката (МИ).

**Чл. 3. (1)** Цената по чл. 2, ал. 1 се заплаща от ВЪЗЛОЖИТЕЛЯ на ИЗПЪЛНИТЕЛЯ еднократно въз основа на оригинална данъчна фактура, издадена от ИЗПЪЛНИТЕЛЯ, след приемането на изготвения Инвестиционен проект от МЕС при МИ и в срок до 3 /три/ работни дни от получаването на превод на съответната сума от МИ по банковата сметка на ВЪЗЛОЖИТЕЛЯ.

**(2)** Всички плащания по настоящия договор ще се извършват в лева по банков път по следната сметка на ИЗПЪЛНИТЕЛЯ:

БАНКА: ...........................................

 BIC: ................................................

 IBAN: .........................................................................

 **(3)** ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени в данните за банковата сметка по ал. 2 в срок до 5 /пет/ дни, считано от момента на промяната. В случай че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок или плащането е извършено от ВЪЗЛОЖИТЕЛЯ преди получаване на уведомлението, плащането се счита за надлежно извършено.

**(4)** Когато ИЗПЪЛНИТЕЛЯТ е сключил договор/договори за подизпълнение, плащането към него се извършва, след като бъдат представени доказателства, че ИЗПЪЛНИТЕЛЯТ е заплатил на подизпълнителя/подизпълнителите за изпълнените от тях услуги, които са приети по реда на чл. 9[[1]](#footnote-1).

 **ІІІ. ВЛИЗАНЕ В СИЛА. СРОКОВЕ. МЯСТО НА ИЗПЪЛНЕНИЕ**

**Чл. 4.** **(1)** Срокът за предоставяне на услугата - изпълнение на предмета на договора е 60 /шесттдесет/ дни от датата на влизане в сила на този договор.

**(2)** Договорът влиза в сила от датата на подписването му от двете страни и поставянето от ВЪЗЛОЖИТЕЛЯ на номер и дата на първата му страница.

**(3)** Мястото на изпълнение на дейностите, предмет на договора, е гр. Панагюрище и на обекта – предмет на Инвестиционния проект.

**(4)** Договорът има действие до окончателното уреждане на взаимоотношенията между страните по повод неговото изпълнение, включително плащане на неустойки и лихви, ако такива се дължат.

 **(5)** Сроковете за съгласуване и приемане на Инвестиционния проект са, както следва:

1. за съгласуване на Инвестиционния проект от Техническия съвет на „ЕКО МЕДЕТ“ ЕООД – 20 /двадесет/ работни дни от датата на надлежното му предаване на ВЪЗЛОЖИТЕЛЯ от страна на ИЗПЪЛНИТЕЛЯ по чл. 9, ал. 1 и 2;

2. за приемане на Инвестиционния проект от МЕС при МИ – 30 /тридесет/ дни от внасянето му за разглеждане от ВЪЗЛОЖИТЕЛЯ в МЕС.

**(6)** При съгласуване или приемане на Инвестиционния проект, продължило извън сроковете по ал. 5, срокът за изпълнение на договора се удължава с толкова дни, с колкото съгласуването/приемането е превишило съответните срокове, без ВЪЗЛОЖИТЕЛЯТ да дължи неустойка или обезщетение.

 **(7)** Срокът за изпълнение спира да тече при възникване на обстоятелство от извънреден характер, което не се дължи на виновно поведение на страна по него, вкл. непреодолима сила, за което се съставя своевременно двустранен констативен протокол, в който се посочват причините за спирането, състоянието на изпълнението до момента и оставащото за изпълнение.

**(8)** След отпадане на причината по ал. 7 се съставя двустранен констативен протокол, от чиято дата изпълнението на договора се продължава, освен ако изпълнението е станало ненужно или невъзможно. При продължаване на работата крайният срок по ал. 1 не може да бъде удължаван, освен само с добавянето на периода, за който действието на договора е било спряно.

 **ІV. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 5.** **(1)** ИЗПЪЛНИТЕЛЯТ се задължава:

1. Да изпълни изцяло, качествено и в срок възложената му работа с грижата на добрия търговец/професионалист в съответствие с изискванията на Техническите спецификации на ВЪЗЛОЖИТЕЛЯ, както и съгласно техническото и ценовото предложения на ИЗПЪЛНИТЕЛЯ и изискванията на този договор;

2. Да осигури необходимите специалисти, включително предложения с офертата екип от експерти, притежаващи необходимата професионална квалификация и опит, съответстващи на спецификата на поръчката и необходими за качественото и пълно изпълнение на договора в рамките на срока по чл. 4, ал. 1;

3. Да не променя ръководителя на екипа и ключовите експерти, посочени в офертата, без предварително писмено съгласие от страна на ВЪЗЛОЖИТЕЛЯ. Тези лица може да бъдат променяни само след писмено съгласие на ВЪЗЛОЖИТЕЛЯ при невъзможност на лицето да изпълни възложената му работа поради причини, които не зависят от ИЗПЪЛНИТЕЛЯ. При възникване на такава невъзможност ИЗПЪЛНИТЕЛЯТ уведомява писмено ВЪЗЛОЖИТЕЛЯ, като посочва конкретните причини за това и прилага доказателства за настъпването им. Предложеното ново лице следва да отговаря на всички изисквания на ВЪЗЛОЖИТЕЛЯ, посочени в документацията за обществената поръчка за съответната позиция, за което ИЗПЪЛНИТЕЛЯТ представя доказателства заедно с отправеното искане за промяна на експерт;

4. Да осигури цялата необходима техника, оборудване, материали, консумативи и др. за изпълнение на договора;

5. Да разглежда и приема всички писмени възражения на ВЪЗЛОЖИТЕЛЯ, изготвени от негови експерти или външни експерти относно недостатъците, допуснати при изпълнение на поръчката, и да ги отстранява своевременно за своя сметка;

6. Да извършва за своя сметка допълвания, поправки и/или преработки, наложили се поради пропуски, непълноти, несъобразяване с изискванията на Техническите спецификации, неспазване на действащите релевантни изисквания и разпоредби или други недостатъци, в срок, определен от ВЪЗЛОЖИТЕЛЯ;

7. Да участва на заседанията на съответния орган, съгласуващ/приемащ Инвестиционния проект, за които е бил уведомен от ВЪЗЛОЖИТЕЛЯ;

8. Да съхранява документацията по изпълнение на услугата по този договор за период не по-кратък от 6 /шест/ месеца от приемането на изпълнението, независимо от сроковете за това, определени в други документи или нормативни актове;

9. Да запази поверителността на всички предоставени от ВЪЗЛОЖИТЕЛЯ документи, информация или други материали за срок не по-малко от една година след приключването на работата по договора;

10. Да възстанови на ВЪЗЛОЖИТЕЛЯ неправомерно получени суми вследствие на допуснати непълноти, неточности или некачествено изпълнение по настоящия договор, ако бъдат установени такива;

11. Да информира незабавно ВЪЗЛОЖИТЕЛЯ за възникнали проблеми при изпълнението на договора, за предприетите мерки за тяхното разрешаване и/или за необходимостта от съответни разпореждания или съдействие от страна на ВЪЗЛОЖИТЕЛЯ или трети лица;

12. Да поддържа за своя сметка валидна гаранция за изпълнение на договора, когато същата не е под формата на паричен депозит по сметка на ВЪЗЛОЖИТЕЛЯ, със срок на валидност не по-малък от 2 месеца след срока на договора, включително ако същата изтече, своевременно да я удължи;

13. Да сключи договор/договори за подизпълнение с посочените в офертата му подизпълнители в срок от 3 /три/ дни от сключване на настоящия договор и да предостави оригинален екзепляр на ВЪЗЛОЖИТЕЛЯ в 3-дневен срок /*ако се предвижда подизпълнител/и*/;

14. Да предоставя своевременно на ВЪЗЛОЖИТЕЛЯ информация за плащанията по договорите за подизпълнение /*ако се предвижда подизпълнител/и*/.

 **(2)** ИЗПЪЛНИТЕЛЯТ носи пълната отговорност за качеството на изпълнението на услугата по договора и за съответствието й с изискванията, предвидени в Техническите спецификации на ВЪЗЛОЖИТЕЛЯ, както и с разпоредбите на действащото законодателство.

**Чл. 6.** ИЗПЪЛНИТЕЛЯТ има право:

1. Да получи уговореното в договора възнаграждение при условията и сроковете в настоящия договор;

2. Да иска и да получава от ВЪЗЛОЖИТЕЛЯ необходимото съдействие за изпълнение на задълженията си по настоящия договор;

3. Да получава в определения или подходящ срок отговор, съгласуване, одобрение или указания в случаите, когато е представил мотивирано искане, информация или възникнал проблем по повод изпълнението.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 7.** ВЪЗЛОЖИТЕЛЯТ има право:

1. Да контролира изпълнението на поетите от ИЗПЪЛНИТЕЛЯ договорни задължения. Указанията на ВЪЗЛОЖИТЕЛЯ са задължителни за ИЗПЪЛНИТЕЛЯ, доколкото изпълнението им не е фактически невъзможно и не излизат извън рамките на договореното изпълнение;
2. Да иска от ИЗПЪЛНИТЕЛЯ да изпълни възложената работа в срок и без отклонения от дължимото по договор качество, количество, технически и технологични параметри;
3. Да одобри замяна на ръководителя на екипа или експерт от екипа на ИЗПЪЛНИТЕЛЯ, когато това е поискано вследствие на независещи от ИЗПЪЛНИТЕЛЯ причини и е предложено лице, отговарящо на изискванията на ВЪЗЛОЖИТЕЛЯ;

 4. Да не заплати възнаграждение или разходи на ИЗПЪЛНИТЕЛЯ по изпълнението на този договор, които са недопустими или недължими;

 5. Да не приема изпълнението при установяване на некачествено или непълно извършени услуги, когато те не са в съотвествие с Техническите спецификации на ВЪЗЛОЖИТЕЛЯ или с техническото предложение на ИЗПЪЛНИТЕЛЯ, да възлага рецензия на външни експерти по повод изпълнението/наличие на неизпълнение, да иска отстраняване на недостатъци и непълноти, представяне на допълнителни данни или документи, преработка на проектната документация или на части от нея и др. с цел осигуряване на качествено и пълно изпълнение;

 6. Да изисква от ИЗПЪЛНИТЕЛЯ да сключи и да му представи договори за подизпълнение с посочените в офертата му подизпълнители /*когато е предвидено ползването на подизпълнител/и*/.

**Чл. 8.** ВЪЗЛОЖИТЕЛЯТ се задължава:

1. Да заплати договорената цена по начина и в срок, определени в чл. 3 и чл. 9 от настоящия договор, освен при наличие на основание за пълно или частично неплащане; при получаване на превод от страна на МИ, своевременно да уведоми за представяне на фактурата по чл. 3, ал. 1 ИЗПЪЛНИТЕЛЯ;
2. Да оказва необходимото съдействие на ИЗПЪЛНИТЕЛЯпри и по повод изпълнение на задълженията му по настоящия договор, да предава на ИЗПЪЛНИТЕЛЯ необходимите за изпълнението указания, данни и документи, включително допълнителни данни и документи, необходимостта от които е възникнала в процеса на работа, в срок до 5 /пет/ работни дни от писменото им поискване от ИЗПЪЛНИТЕЛЯ, освен ако съгласие, одобрение или указание подлежи на одобрение от МЕС/МИ; ако подлежи на одобрение от МИ/МЕС изпраща своевременно искането и уведомява ИЗПЪЛНИТЕЛЯ в срок до 3 /три/ работни дни от получаването на отговора от МИ/МЕС;
3. Да кани ИЗПЪЛНИТЕЛЯ за участие в заседанията на съгласуващия/приемащия Инвестиционния проект орган, като го уведомява своевременно за датата и мястото на заседанието, но не по-късно от 3 /три/ дни преди датата на провеждането;

 4. Да не разпространява под каквато и да е форма всяка предоставена му от ИЗПЪЛНИТЕЛЯ информация, имаща характер на търговска тайна и изрично упомената от ИЗПЪЛНИТЕЛЯ като такава в предоставената от него оферта.

**VІ. ПРИЕМАНЕ НА РАБОТАТА**

**Чл. 9.** **(1)** ИЗПЪЛНТЕЛЯТ предава на ВЪЗЛОЖИТЕЛЯ изготвения Инвестиционен проект в 7 /седем/ еднообразни екземпляра на хартия, както и на електронен носител.

**(2)** Предаването и получаването на Инвестиционния проект се удостоверява с подписването на двустранен приемо-предавателен протокол между ИЗПЪЛНИТЕЛЯ и ВЪЗЛОЖИТЕЛЯ.

**(3)** Представеният по ал. 2 проект се разглежда и съгласува от Техническия съвет на „ЕКО МЕДЕТ” ЕООД, гр. Панагюрище в срока по чл. 4, ал. 5, т. 1.

**(4)** Съгласуваният по ал. 3 Инвестиционен проект се внася своевременно от ВЪЗЛОЖИТЕЛЯ в МЕС при МИ за приемане.

**(5)** В сроковете по чл. 4, ал. 5 ВЪЗЛОЖИТЕЛЯТ може да изпрати на ИЗПЪЛНИТЕЛЯ писмени възражения по изпълнението на възложената услуга, като поиска от ИЗПЪЛНИТЕЛЯ да допълни, поправи или преработи за своя сметка Инвестиционния проект в допълнително определен за това срок.

**(6)** Допълненият, поправен или преработен Инвестиционен проект се предава на ВЪЗЛОЖИТЕЛЯ по реда ал. 1 и 2. По отношение на приемането на допълнения, поправен или преработен Инвестиционен проект ВЪЗЛОЖИТЕЛЯТ има същите права, както по отношение приемането на първоначалния Инвестиционен проект.

 **VІІ. ГАРАНЦИЯ ЗА ИЗПЪЛНЕНИЕ**

**Чл. 10.** **(1)** ИЗПЪЛНИТЕЛЯТ представя гаранция за добро изпълнение на договора за обществена поръчка в размер на …… лева (*словом ……………*), представляваща 5 на сто от договореното възнаграждение по чл. 2, ал.1 без ДДС, под формата на ………….*.[[2]](#footnote-2)*

**(2)** Гаранцията за изпълнение на договора е със срок на валидност от датата на влизането му в сила до не по-малко от 30 /тридесет/ дни след изтичането на срока по чл. 4, ал. 1, съответно на удължения срок по чл. 4, ал. 6 или 8, като в случай, че същата изтече, своевременно се продължава/издава нова.

**(3)** Разходите по откриването, поддържането, подновяването и обслужването на гаранцията за добро изпълнение са за сметка на ИЗПЪЛНИТЕЛЯ и не засягат размера на гаранцията, от който ВЪЗЛОЖИТЕЛЯТ би се удовлетворил.

**(4)** В случай че срокът на договора е удължен на основание чл. 4, ал. 6 или 8, ИЗПЪЛНИТЕЛЯТ е длъжен да поднови валидността на гаранцията за изпълнение или осигури нова такава най-малко 2 /две/ седмици преди изтичането на срока й. В противен случай ВЪЗЛОЖИТЕЛЯТ има право да усвои пълния размер на гаранцията за изпълнение и да задържи сумата като депозит до валидното подновяване на гаранцията.

**(5)** В случай че банката, издала гаранцията за изпълнение на договора /*когато формата на гаранцията е банкова гаранция*/, е обявена в несъстоятелност, отнеме й се лиценза или откаже да удовлетвори предявената от ВЪЗЛОЖИТЕЛЯ претенция в срок до 3 /три/ работни дни, ВЪЗЛОЖИТЕЛЯТ има право да поиска, а ИЗПЪЛНИТЕЛЯТ се задължава да предостави, в срок до 5 /пет/ дни от направеното искане, съответната заместваща гаранция от друга банкова институция, съгласувана с ВЪЗЛОЖИТЕЛЯ. Заместващата гаранция може да бъде предоставена и под формата на парична сума или застраховка в размер на цялата или остатъка по гаранцията.

**(6)** След изпълнение или прекратяване на договора, и в случай че ВЪЗЛОЖИТЕЛЯТ няма претенции към ИЗПЪЛНИТЕЛЯ, ВЪЗЛОЖИТЕЛЯТ освобождава гаранцията за добро изпълнение в срок до 10 работни дни, като съответно: връща предоставената парична сума или остатъка от нея, оригинала на банковата гаранция или на застрахователната полица, без да дължи лихви за периода, през който средствата законно са престояли при него (в случай че предоставената гаранция е била под формата на парична сума).

 **(7)** Гаранцията за добро изпълнение се усвоява изцяло или частично от ВЪЗЛОЖИТЕЛЯ в случай на неизпълнение на задължение/я на ИЗПЪЛНИТЕЛЯ за частта, съответстваща на неизпълнението, ако не е извършено приспадане/прихващане с дължими от ВЪЗЛОЖИТЕЛЯ суми.

**(8)** ВЪЗЛОЖИТЕЛЯТ има право да усвои сумата от гаранцията, без това да го лишава от правото да търси обезщетение за претърпени вреди.

**(9)** Гаранцията за изпълнение не се освобождава от ВЪЗЛОЖИТЕЛЯ, ако в процеса на изпълнение на договора е възникнал спор между страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранцията за изпълнение.

**VІІІ. ОТГОВОРНОСТ ПРИ НЕИЗПЪЛНЕНИЕ. САНКЦИИ И НЕУСТОЙКИ**

**Чл. 11. (1)** При пълно неизпълнение на задълженията на ИЗПЪЛНИТЕЛЯ по чл. 1 от договора:

1. ВЪЗЛОЖИТЕЛЯТ усвоява изцяло гаранцията по чл. 10, ал. 1; и

2. ИЗПЪЛНИТЕЛЯТ дължи и неустойка в размер на 50 % от стойността на договора без ДДС по чл. 2, ал. 1.

**(2)** При забава до 5 /пет/ работни дни в изпълнението на възложеното му в съответствие с условията и сроковете, определени в договора, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 0,2 % от стойността на договора без ДДС по чл. 2, ал. 1 за всеки просрочен ден.

**(3)** Всяка забава с повече от 10 /десет/ работни дни при изпълнение на предмета на договора се счита за частично неизпълнение на договора, като в този случай ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 0,5 % от стойността на договора без ДДС по чл. 2, ал. 1. Тази клауза се прилага независимо от усвояването на гаранцията за добро изпълнение и от начисляването на неустойката по ал. 2.

**(4)** Неустойката по ал. 2 и 3 се изплаща от ИЗПЪЛНИТЕЛЯ на ВЪЗЛОЖИТЕЛЯ в десетдневен срок след уведомяване за това от ВЪЗЛОЖИТЕЛЯ.

**Чл. 12.** При забава в плащането на уговореното възнаграждение по чл. 2, ал. 1 повече от 10 /десет/ дни от датата на получаване на превод на сумата от МИ, ВЪЗЛОЖИТЕЛЯТ дължи обезщетение в размер на законната лихва върху стойността на забавеното плащане за всеки просрочен ден, считано от деня на забавата, но не повече от 5% от дължимата сума.

**Чл. 13.** ВЪЗЛОЖИТЕЛЯТ удовлетворява претенциите си относно неизпълнението на договора, както и за заплащане на санкциите и неустойките от страна на ИЗПЪЛНИТЕЛЯ първо чрез прихващане от дължими към ИЗПЪЛНИТЕЛЯ суми, а ако такива суми липсват или са недостатъчни – от гаранцията за изпълнение.

**Чл. 14.** Страните си запазват правото да търсят обезщетение за вреди и пропуснати ползи над уговорените размери на неустойките на общо основание.

**IХ. ПРЕКРАТЯВАНЕ НА ДОГОВОРА**

**Чл. 15.** (1) Настоящият договор се прекратява:

 1. С изтичането на срока по чл. 4, освен когато е удължен на основание, предвидено в закон и в този договор;

2. С пълното (навременно, точно и цялостно) изпълнение на всички задължения на страните по договора;

 3. По взаимно съгласие на странните с двустранно писмено споразумение, с което се уреждат последиците от прекратяването;

 4. При настъпване на обективна невъзможност за изпълнение, за което обстоятелство страните си дължат надлежно уведомяване в едноседмичен срок от настъпване на обективната невъзможност, която следва да се докаже от страната, твърдяща, че такава невъзможност е налице и с продължителност, която прави невъзможно или излишно оставащото изпълнение;

5. Едностранно от изправната страна с 15-дневно писмено предизвестие до другата страна при системно (повече от три пъти) виновно неизпълнение на задълженията на неизправната страна по договора;

6. Едностранно от ВЪЗЛОЖИТЕЛЯ с 15-дневно писмено предизвестие, отправено до ИЗПЪЛНИТЕЛЯ, в случаите, в които в резултат на непредвидени обстоятелства ВЪЗЛОЖИТЕЛЯТ не е в състояние да изпълни договора;

7. Когато са настъпили съществени промени във финансирането на обществената поръчка – предмет на договора, извън правомощията на ВЪЗЛОЖИТЕЛЯ, които той не е могъл или не е бил длъжен да предвиди или да предотврати – с писмено уведомление от ВЪЗЛОЖИТЕЛЯ, веднага след настъпване на обстоятелствата.

**(2)** ВЪЗЛОЖИТЕЛЯТ може да прекрати договора без предизвестие, когато ИЗПЪЛНИТЕЛЯТ:

1. използва подизпълнител, без да е декларирал това в офертата си, или използва подизпълнител, който е различен от този, посочен в офертата му;

2. бъде обявен в несъстоятелност или когато е в производство по несъстоятелност или ликвидация;

3. в случаите по чл. 118, ал. 1 от ЗОП или други, изрично уредени в нормативен акт случаи.

 **X. ОБЩИ УСЛОВИЯ**

**Чл. 16.** Този договор не подлежи на изменение или допълнение, освен по изключение, съгласно приложимата действаща нормативна уредба.

**Чл. 17. (1)** Всички съобщения и уведомления между страните във връзка с изпълнението на настоящия договор ще се извършват в писмена форма и ще са валидни, ако са подписани от законните им представители или надлежно упълномощени лица.

**(2)** Съобщенията и уведомленията по този договор могат да се доставят лично или чрез препоръчано писмо, куриер или потвърдено получаване на факс съобщение или на електронна поща. За валидни адреси на приемане на съобщения и уведомления, свързани с настоящия договор, се смятат:

За ИЗПЪЛНИТЕЛ: За ВЪЗЛОЖИТЕЛ:

Адрес: .......................................... Адрес: гр. Панагюрище-4500

...................................................... ул. Георги Бенковски, № 7

Факс: ........................................... Факс: 0357 6 4030

e-mail: ………………… e-mail: ekomedet@abv.bg

 **(3)** При промяна на данните по ал. 2 съответната страна е длъжна да уведоми другата в 5-дневен срок от настъпване на промяната. В противен случай всяко уведомление ще се счита за надлежно получено, ако е изпратено съобразно посочените в този договор данни за контакт.

**(4)** За дата на получаване на съобщението/уведомлението се счита:

1. датата на предаването - при предаване на съобщението/уведомлението лично или чрез куриер;
2. датата на пощенското клеймо на обратната разписка - при изпращане по пощата;
3. датата на приемането - при изпращане по факс;
4. датата на изпращане – при изпращане по e-mail.

**Чл. 18.** За неуредените в настоящия договор въпроси се прилагат разпоредбите на действащото българското законодателство.

**Чл. 19.** Възникналите спорове по приложението на настоящия договор се уреждат чрез преговори между страните, а при непостигане на съгласие спорът се отнася пред компетентния съд на територията на Република България по реда на Гражданския процесуален кодекс.

**Чл. 20.** Неразделна част от настоящия договор са:

1. Приложение № 1 - Технически спецификации на ВЪЗЛОЖИТЕЛЯ;
2. Приложение № 2 - Техническо предложение на ИЗПЪЛНИТЕЛЯ;
3. Приложение № 3 – Ценово предложение на ИЗПЪЛНИТЕЛЯ;
4. Приложение № 4 - Гаранция за добро изпълнение на договора;
5. Приложение № 5 – Документите на ИЗПЪЛНИТЕЛЯ по чл. 112, ал. 1 от ЗОП.

Настоящият договор съдържа …. страници и се подписа в два еднообразни екземпляра - по един за всяка една от страните.

**ЗА ВЪЗЛОЖИТЕЛЯ: ЗА ИЗПЪЛНИТЕЛЯ:**

**…………………………….. ................................................**

 **/д-р Ясен Христов**/ **/ /**

1. Този текст ще отпадне, в случай че изпълнителят не е предвидил подизпълнител. [↑](#footnote-ref-1)
2. *Определеният за изпълнител участник сам избира формата, под която да бъде представена гаранцията за изпълнение на договора: парична сума, внесена по посочена от ВЪЗЛОЖИТЕЛЯ банкова сметка, безусловна неотменяема банкова гаранция при условията, определени в обявата за откриване на възлагането на обществената поръчка или застраховка, която обезпечава изпълнението чрез покритие на отговорността на ИЗПЪЛНИТЕЛЯ.* [↑](#footnote-ref-2)